یحیی بن حکم

**ابو مروان یحییٰ بن [[حکم بن ابی العاص ثقفی|حکم بن ابی العاص]]** (متوفی 80ھ / 700ء سے پہلے) وہ اموی دور کا ایک اہم ریاستی شخصیت تھا جس نے اپنے بھتیجے خلیفہ عبد الملک بن مروان کے عہد میں خدمات انجام دیں۔ وہ جنگ صفین میں امیر معاویہ بن ابی سفیان کے ساتھ شریک ہوا۔ عبد الملک نے اُسے فلسطین کے علاقے "لَجُنْد" کا گورنر مقرر کیا اور اس کی طرف منسوب ایک کتبہ بھی موجود ہے جو دمشق کو بیت المقدس سے ملانے والی شاہراہ کے ایک حصے کی تعمیر پر سنہ 73 ہجری / 692 عیسوی میں نصب کیا گیا تھا۔ بعد ازاں وہ 75 ہجری / 694–695 عیسوی میں ایک سال کے لیے مدینہ منورہ کا والی بھی رہا اور اس کے بعد اُس نے شام کی شمالی سرحد پر بازنطینی سلطنت کے خلاف کئی عسکری مہمات کی قیادت کی۔
## حالات زندگی
یحییٰ بن حکم بن ابی العاص، اموی خلیفہ مروان بن الحکم کے بڑے بھائی تھے۔ ان کی والدہ قبیلہ بنی مرہ (غطفان) سے تعلق رکھتی تھیں۔ وہ جنگ جمل میں خلیفہ علی بن ابی طالب کے خلاف اپنے بھائی مروان، دوسرے بھائی عبد الرحمن اور دیگر افراد کے ساتھ شریک ہوئے، جہاں یحییٰ زخمی بھی ہوئے۔ بعد ازاں وہ دمشق چلے گئے اور معاویہ بن ابی سفیان کی خدمت میں حاضر ہوئے۔
خلافتِ معاویہ اور اس کے بیٹے یزید کے زمانے میں یحییٰ مدینہ منورہ میں مقیم رہے۔ کربلا کے سانحے کے بعد انھوں نے یزید کے لشکر کے ہاتھوں امام حسین کے قتل کی علانیہ مذمت کی۔

بعد ازاں ان کے بھتیجے خلیفہ عبد الملک بن مروان نے انھیں جُندِ فلسطین (فوجی و انتظامی صوبہ) کا گورنر مقرر کیا۔ ان سے منسوب ایک کتبہ ملا ہے جو دمشق کو بیت المقدس سے ملانے والی سڑک کے ایک حصے کی تعمیر کے متعلق ہے، جو السماخ کے قریب واقع ہے۔ اسی طرح ایک اور سڑک کی تعمیر کا بھی سہرا ان کے سر جاتا ہے جو مرتفعاتِ جولان کے مقام فیق سے گزرتی تھی اور جس پر وہ عبد الملک بن مروان کی طرف سے نگران تھے۔ یہ کتبہ 73 ہجری (مئی/جون 692ء) کا ہے اور اسے اسلامی تاریخ کا سڑک کی بنیاد سے متعلق سب سے قدیم معروف کتبہ مانا جاتا ہے۔ يعود تاريخ النقش إلى 73 هـ الموافق مايو / يونيو 692، .

75 ہجری (694/695ء) میں وہ مدینہ منورہ کے گورنر بنائے گئے، لیکن اگلے ہی سال خلیفہ عبد الملک نے انھیں دمشق واپس بلا لیا۔ ابن عساکر کے مطابق ان کی معزولی کا سبب یوں بیان کیا گیا:
“یحییٰ بن الحکم مدینہ پر عبد الملک بن مروان کی طرف سے والی تھا۔ اُس میں کچھ سادگی (یا نادانی) پائی جاتی تھی۔ وہ خلیفہ کی اجازت کے بغیر دمشق چلا آیا۔ عبد الملک نے اس سے پوچھا: ’تو بغیر اجازت میرے پاس کیوں آیا؟ تو نے مدینہ پر کس کو جانشین مقرر کیا؟‘ یحییٰ نے جواب دیا: ’ابان بن عثمان بن عفان کو۔‘ عبد الملک نے کہا: ’پس تُو اب مدینہ واپس نہیں جائے گا۔‘ پھر اس نے ابان کو مدینہ کا باقاعدہ گورنر مقرر کر دیا اور اسے عہد نامہ بھیجا۔”
یحییٰ نے بعد ازاں ملطیہ اور المصیصہ کے اطراف میں بازنطینی سلطنت کے خلاف ایک گرمائی (صیفی) عسکری مہم کی قیادت کی۔ پھر 697/698ء میں ایک اور مہم میں مرج الشہِم کے مقام پر بازنطینی قلعے پر حملہ کیا۔
### وفات
یحییٰ بن الحکم کی وفات 80 ہجری / 700ء سے قبل ہوئی۔ ان کی قبر کا کتبہ مرتفعاتِ جولان کے علاقے "قصرین" میں دریافت ہوا جس پر کوفی خط میں یہ عبارت تحریر ہے:
"اللهم ارحم يحيى بن الحكم واغفر له"
(اے اللہ! یحییٰ بن الحکم پر رحم فرما اور اسے بخش دے)۔

### اُس کا خاندان

یحییٰ بن الحکم کی ایک زوجہ، جو اُن کے مدینہ کے گورنری کے دوران تھیں، اُم القاسم بنت عبد الرحمن بن عوف تھیں۔ ان کی اولاد میں درج ذیل افراد شامل تھے:
مروان، جس کے نام پر یحییٰ کی کنیت ابو مروان تھی۔
یوسف، جو عبد الملک بن مروان کے دور کے آخری زمانے میں موصل کا گورنر رہا۔ 
الحُر اور اُس کا بیٹا یحییٰ بن الحر، دونوں ہی کسی نہ کسی وقت والی کے منصب پر فائز رہے۔
امینہ، جن کی شادی خلیفہ ہشام بن عبد الملک سے ہوئی۔
اُم حکیم، جو اپنے حسن و جمال اور شراب نوشی کے سبب مشہور تھیں اور بہن امینہ کے انتقال کے بعد اُن کی بھی شادی خلیفہ ہشام بن عبد الملک سے ہوئی۔ اُن کے ہاں پانچ بیٹے پیدا ہوئے: سلیمان
، مسلمة ، یزید ، معاویہ ، سعید ان میں سے معاویہ، عبد الرحمن الداخل (جو اندلس میں اموی خلافت کے بانی تھے) کے والد تھے۔
، ،  ، ، .

### حدیث اور شعر
یحییٰ نے معاذ بن جبل سے حدیث روایت کی اور سلمہ بن اسامة نے اُن سے روایت نقل کی۔
وہ ایک شاعر بھی تھے اور امام حسین علیہ السلام کی شہادت پر ان کا مرثیہ مشہور ہے:

لهامٌ بجنب الطف أدنى قرابةً
من ابن زياد العبد ذي الحسب الوغل!
سميةُ أمسى نسلُها عددَ الحصى
وبنتُ رسولِ اللهِ ليس لها نسلُ!

ترجمہ:

طف کے کنارے دفن ہونے والا (حسین) ابن زیاد جیسے غلام زادے سے کہیں زیادہ رسول سے قریب ہے!
سمیہ (ابن زیاد کی ماں) کی نسل تو پتھروں کے برابر پھیل گئی اور رسول اللہ کی بیٹی (فاطمہ) کی نسل مٹا دی گئی؟!

## حوالہ جات

## دیگر مصادر

* 
* Crone, Patricia (1980). العبيد على الخيول: تطور النظام الإسلامي . كامبريدج: مطبعة جامعة كامبريدج. رقم ISBN    Crone, Patricia  Crone, Patricia
* 
* 
*   
* 
* 
* 
* 

زمرہ:مدینہ کے اموی گورنر
زمرہ:690ء کی دہائی کی وفیات
زمرہ:ساتویں صدی کی عرب شخصیات
زمرہ:اموی خاندان
زمرہ:عرب بازنطینی جنگوں کی اموی شخصیات
زمرہ:پہلے فتنے کی شخصیات
زمرہ:خلافت امویہ کی شخصیات
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
زمرہ:80ھ کی پیدائشیں